துடுப்புப் படகில் ஐந்து முறை தங்கம் வென்றவர் ஸ்டீவ் ரெட்க்ரேவ். லண்டனில் ஓட்டத்தைத் தொடங்கி வைத்த ஸ்டீவ் , தனது கைகளிலிருந்து பந்தத்தை யாரும் பறிப்பார்கள் என்று எதிர்பார்க்கவில்லை. இன்னொரு ஆர்ப்பாட்டக்காரர் சிறிய தீயணைப்புக் கருவியின் மூலம் ஜோதியை அணைக்க முயற்சித்தார். ஓட்டம் இடையிடையே நிறுத்தி வைக்கப்பட்டது. ஒரு கட்டத்தில் தீபம் அணைக்கப்பட்டு அருகிருந்த பேருந்தினுள் கொண்டு வைக்கப்பட்டது. 'திபெத் விடுதலை'க் குரல்கள் வழியெங்கும் ஒலித்தன. பந்தம் கைமாறும் போதெல்லாம் தள்ளு-முள்ளு நடந்தது.